**รายงานการประชุมสำนักงานพัฒนาชุมชนอำเภอนครไทย**

ครั้งที่ 3 /๒๕๕9

**วันที่ 9 มีนาคม ๒๕๕9 เวลา 11.30 น.**

**ณ ห้องประชุมสำนักพัฒนาชุมชน อำเภอนครไทย**

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับ** | **รายชื่อ** | **ตำแหน่ง** | **ลายมือชื่อ** |
| **1** | **ว่าที่ ร.ต. สุนิมิต ชุ่มพงษ์** | **พัฒนาการอำเภอนครไทย ประธาน** |  |
| **2** | **จ.ส.ต. อนันท์ สามภักดี**  | **นักวิชาการพัฒนาชุมชนชำนาญการ** |  |
| **3** | **นาย ณัฐฑาวุฒิ ศรีขำมี** | **นักวิชาการพัฒนาชุมชนชำนาญการ** |  |
| **4** | **นาย สาคร แก้วบัวรมย์**  | **นักวิชาการพัฒนาชุมชนชำนาญการ**  |  |
| **5** | **นาย กิตติชัย เชื้อหมอ** | **นักวิชาการพัฒนาชุมชนปฏิบัติการ** |  |
| **6** | **นาย สุชาติ ลีหกุล** | **นักวิชาการพัฒนาชุมชนปฏิบัติการ** |  |
| **7** | **นาย อภิชัย สุภา** | **นักวิชาการพัฒนาชุมชนปฏิบัติการ** |  |
| **8** | **นาย ชญาน์วัต ผิวผ่อง** | **อาสาพัฒนา(อสพ.)** |  |

**เริ่มประชุมเวลา 11.30 น.**

**ระเบียบวาระที่ ๑ เรื่องประธานแจ้งให้ที่ประชุมทราบ**

๑.๑ โครงการส่งเสริมการขับเคลื่อนการพัฒนาตามปรัชญาเศรษฐกิจพอเพียงในภาคเกษตรและชนบท อำเภอนครไทยได้รับงบประมาณเพิ่มเติมอีก จำนวน 1 หมู่บ้าน ได้แก่ บ้านบุ่งผลำ หมู่ที่ 7 ตำบลน้ำกุ่ม

1.2 โครงการตำบลละ 5 ล้าน(ประชารัฐ) เน้นย้ำการดำเนินงานของกำนัน/ผู้ใหญ่บ้าน ให้ดำเนินการเป็นไปตามระเบียบไม่ให้เกิดการทุจริตหรือเรียกรับเงินโดยเด็ดขาด และให้แนวทางการเชื่อมโยงแผนระดับอำเภอโดยขอรับการสนับสนุนจากสำนักงานพัฒนาชุมชนอำเภอ

1.3 โครงการสร้างชุมชนเกื้อกูล เพิ่มพูนน้ำใจ สร้างวิถีไทยสามัคคี ให้อำเภอดำเนินการคัดเลือกอย่างน้อยอำเภอละ 1 หมู่บ้าน โดยอำเภอนครไทยคัดเลือกบ้านนายาว หมู่ที่ 2 ตำบลบ้านพร้าว

1.4 โครงการฝนหลวง กองบินที่ 46 เริ่มปฏิบัติการ ตั้งแต่ 1 มีนาคม 2559 เพื่อแก้ปัญหาภัยแล้ง

1.5 ธนาคารเพื่อการเกษตรและสหกรณ์ ให้บริการเงินกู้ฉุกเฉินแก่เกษตรกร รายละ 12,000 บาท ระยะเวลา 12 เดือน ถึงวันที่ 31 มีนาคม 2559

1.5 ออกหน่วยโครงการอำเภอยิ้มเคลื่อนที่ ณ โรงเรียนบ้านใหม่ร่องกล้า หมู่ที่ 10 ตำบลเนินเพิ่ม ในวันที่ 11 มีนาคม 2559 โดยจัดเตรียมศูนย์บริการส่งเสริมเศรษฐกิจฐานรากออกให้บริการ

**มติที่ประชุม** รับทราบ

**ระเบียบวาระที่ ๒** รับรองรายงานการประชุม ครั้งที่ 2/๒๕๕9 วันที่ 9 กุมภาพันธ์ ๒๕๕9

**มติที่ประชุม** รับรองรายงานการประชุม ครั้งที่ 2/๒๕๕9 วันที่ 9 กุมภาพันธ์ ๒๕๕9

**ระเบียบวาระที่ ๓** **เรื่องสืบเนื่อง**

๓.๑ การดำเนินงานกองทุนแม่ของแผ่นดิน

 1) การตรวจสุขภาพกองทุนแม่ของแผ่นดิน ให้บันทึกผลการตรวจสุขภาพฯ ให้แล้วเสร็จภายในวันที่ 29 กุมภาพันธ์ 2559 โดยให้เจ้าหน้าที่ที่รับผิดชอบงานดำเนินการบันทึกผลการตรวจสุขภาพฯผ่านทางเว็บไซต์กรมการพัฒนาชุมชน (เว็บไซต์ใหม่) เมนูบริการภายใน/ระบบรายงาน Online / กองทุนแม่ของแผ่นดิน/บันทึกข้อมูลกองทุนแม่ โดยใส่ชื่อผู้ใช้ cdd186500 รหัสผ่าน cdd18@6500 สำหรับอำเภอที่บันทึกข้อมูลแล้ว ให้ตรวจสอบ/ปรับปรุงให้เป็นปัจจุบัน

**มติที่ประชุม** รับทราบและถือปฏิบัติ

3.2 การเบิกจ่ายงบประมาณ ประจำปีงบประมาณ ๒๕๕๙

1) ผลการเบิกจ่ายฯ ข้อมูล ณ วันที่ ๓ มีนาคม ๒๕๕๙ ผลการเบิกจ่ายในระบบ BPM อยู่ในลำดับที่ ๑๙ ของประเทศ

 2) จัดส่งหลักฐานในการเบิกจ่าย/การยืมเงินโครงการ/กิจกรรมตามยุทธศาสตร์กรมภายในวันที่ ๑๐ มีนาคม ๒๕๕๙ โดยเฉพาะงบประมาณค่าบันทึกและประมวลผลข้อมูล จปฐ./ข้อมูลพื้นฐาน ,การเสนอผลการพัฒนาคุณภาพชีวิตของประชาชนต่อสาธารณชนระดับอำเภอ

 สำหรับงบประมาณการจัดเวทีประชาคม เวทีที่ ๑ โครงการการขับเคลื่อนปรัชญาเศรษฐกิจพอเพียงฯ ขอความร่วมมือให้ส่งเบิกภายในวันที่ ๑๐ มีนาคม ๒๕๕๙ และขอยืมเงินดำเนินการเวทีที่ ๒ ภายในวันที่ ๑๔ มีนาคม ๒๕๕๙

 3) การเบิกจ่ายค่าใช้สอยประจำเดือนกุมภาพันธ์ ๒๕๕๙ ส่งเบิกภายใน วันที่ ๑๐ มีนาคม ๒๕๕๙ (ตามปกติ) สำหรับเดือนมีนาคม ๒๕๕๙ ขอให้ส่งเบิกภายในวันที่ ๑๔ มีนาคม ๒๕๕๙

 4) การส่งใช้เงินยืมราชการ ให้จัดส่งภายในกำหนด ถ้าไม่ส่งตามกำหนดจะมีผลทำให้ไม่สามารถยืมเงินราชการโครงการ/กิจกรรมอื่นได้

**มติที่ประชุม** รับทราบและถือปฏิบัติ

**ระเบียบวาระที่ ๔** **เรื่องสั่งการ**

**๔.1 เรื่องจากกลุ่มงานยุทธศาสตร์การพัฒนาชุมชน**

 4.1.1 ผล-แผนการส่งรายงานในระบบติดตามตรวจสอบการส่งรายงานทางเว็บไซต์สำนักงานพัฒนาชุมชนจังหวัดพิษณุโลก

 พัฒนาการอำเภอฯ แจ้งสรุปผลการส่งรายงานของสำนักงานพัฒนาชุมชนอำเภอประจำเดือน

กุมภาพันธ์ ๒๕๕๙ และแจ้งรายงานประจำเดือน มีนาคม ๒๕๕9 และให้เจ้าหน้าที่ที่รับผิดชอบงานดำเนินการจัดส่งรายงานตามระยะเวลาที่กำหนดต่อไป

**มติที่ประชุม** รับทราบและถือปฏิบัติ

 ๔.๑.๒ สรุปผลการรายงานผลการดำเนินกิจกรรมตามยุทธศาสตร์กรมการพัฒนาชุมชน ประจำปีงบพ.ศ.๒๕๕๙ กรมฯกำหนดการนำข้อมูลไปใช้ในการประเมินผลการปฏิบัติราชการประจำปี ๒๕๕๙ ให้ตรวจสอบรายการบันทึกรายงานผลการดำเนินกิจกรรมตามยุทธศาสตร์กรมการพัฒนาชุมชนประจำปี พ.ศ.๒๕๕๙

 พัฒนาการอำเภอฯ ให้เร่งการจัดส่งแบบประเมินโครงการและเอกสารสรุปผลโครงการให้ครบถ้วนทุกกิจกรรมภายในวันที่ ๑๐ มีนาคม ๒๕๕๙

**มติที่ประชุม** รับทราบและถือปฏิบัติ

 ๔.๑.3 โครงการสงเคราะห์ช่วยเหลือผู้ผ่านการบำบัดฟื้นฟูยาเสพติด จังหวัดพิษณุโลก

 ศูนย์อำนวยการป้องกันและปราบปรามยาเสพติดจังหวัดพิษณุโลก (ศอ.ปส.จ.พล.) ได้ดำเนินการบำบัดรักษาผู้เสพผู้ติดยาเสพติดในปีงบประมาณ 2558 และสำรวจความต้องการความช่วยเหลือของผู้ผ่านการบำบัดรักษา มีความต้องการที่จะได้รับการช่วยเหลือสงเคราะห์เกี่ยวกับทุนที่ใช้ในการประกอบอาชีพอยู่จำนวนหนึ่ง โดยประสานให้เครือข่ายกองทุนแม่ของแผ่นดินจังหวัดพิษณุโลก เขียนโครงการขอรับการสนับสนุนเงินทุนประกอบอาชีพแก่ผู้ผ่านการบำบัดฟื้นฟูสมรรถภาพผู้เสพ/ผู้ติดยาเสพติด จากสำนักงานป้องกันและปราบปรามยาเสพติดภาค 6 โดยมีขั้นตอนการดำเนินงาน ดังนี้

 1) เครือข่ายกองทุนแม่ฯจังหวัดพิษณุโลกรับมอบเช็คตามวงเงินที่ ป.ป.ส.ภ.6 อนุมัติ ผลการพิจารณาอนุมัติแล้ว จำนวน 10 ราย ตามเอกสารที่แนบ

 2) ป.ป.ส.ภ.6 จัดพิธีมอบเงินทุน(เช็ค) ให้แก่บุคคลเป้าหมายข้างต้น เป็นเช็คขีดคร่อมจ่ายในนามเครือข่ายกองทุนแม่ฯจังหวัดพิษณุโลก จำนวน 173,000 บาท

 3) ศูนย์อำนวยการป้องกันและปราบปรามยาเสพติดจังหวัดพิษณุโลก (ศอ.ปส.จ.พล.) ร่วมกับผู้แทน ป.ป.ส.ภ.6 จัดประชุมหารือวิธีการมอบทุนประกอบอาชีพ 1 วัน (ระหว่างวันที่ 10 - 15 มีนาคม 2559) โดยกำหนดให้มีกลุ่มเป้าหมายประกอบด้วยเจ้าหน้าที่ ผู้นำ และหน่วยงานที่เกี่ยวข้อง รวม ๔๘ คน ได้แก่

 - ผู้แทน ศอ.ปส.จ.พล. ๒ คน

 - ผู้แทน ศอ.ปส.อ. (ตามโครงการนี้มีบทบาทเป็นศูนย์เพื่อประสานการติดตามดูแลผู้ผ่าน

การบำบัดอำเภอ) ได้แก่ ปลัดอำเภอฝ่ายป้องกันฯจากอำเภอพรหมพิราม ชาติตระการ นครไทย และบางกระทุ่ม

 - ผู้แทนจาก ป.ป.ส.ภาค ๖

 - ผู้แทน สพจ.พล. ๒ คน

 - กรรมการเครือข่ายกองทุนแม่ฯระดับอำเภอๆ ละ ๒ คน จากอำเภอพรหมพิราม

ชาติตระการ นครไทย และบางกระทุ่ม

 - กรรมการเครือข่ายกองทุนแม่ฯระดับจังหวัด ได้แก่ ประธาน เลขานุการ เหรัญญิก

 - พัฒนากรประจำตำบลในพื้นที่ที่เกี่ยวข้อง ๘ คน

 - ผู้ใหญ่บ้านในพื้นที่ที่เกี่ยวข้อง ๑๐ คน

 - ผู้ปกครองของผู้รับทุน ๑๐ คน

โดยกำหนดประชุมวันที่ มีนาคม ๒๕๕๙ ณ

 4) เครือข่ายกองทุนแม่ฯจังหวัดพิษณุโลก จัดมอบสิ่งของตามที่ผู้รับทุนแจ้งความประสงค์ที่แจ้งไว้ ภายใน 15 วัน หลังจากการรับเช็ค

 5) ติดตาม เยี่ยมเยียน ให้กำลังใจผู้บำบัดที่ได้รับทุน รายงานผลตามแบบที่ ป.ป.ส.กำหนด พร้อมภาพถ่าย ภายใน 30 วัน หลังจากการรับเช็ค

 พัฒนาการอำเภอฯ ให้เจ้าหน้าที่ผู้รับผิดชอบงานประสานงานกับศูนย์เพื่อประสานการติดตามฯ ผู้เกี่ยวข้อง และหน่วยงานภาคี ที่เกี่ยวข้องกับอาชีพของผู้รับทุน เพื่อติดต่อกับร้านค้าเพื่อเตรียมการจัดซื้อวัสดุตามความประสงค์ของผู้ได้รับทุนประกอบอาชีพ แล้วส่งรายละเอียดของรายการวัสดุภายในวงเงินที่ได้รับอนุมัติให้จังหวัดฯ ในวันที่ ๙ มีนาคม ๒๕๕๙

**มติที่ประชุม** รับทราบและถือปฏิบัติ

 ๔.๑.4 การวางแผนการดำเนินงานพัฒนาหมู่บ้านต้นกล้ากองทุนแม่ของแผ่นดิน ปี ๒๕๖๐ – ๒๕๖๔

 กรมการพัฒนาชุมชนขอให้ส่งผลการสำรวจข้อมูลหมู่บ้านที่ต้องการพัฒนาเป็นหมู่บ้านต้นกล้ากองทุนแม่ของแผ่นดิน ปี ๒๕๖๐ – ๒๕๖๔ เพื่อนำไปวางแผนการพัฒนาหมู่บ้านต้นกล้ากองทุนแม่ของแผ่นดิน และการสร้างภูมิคุ้มกันในการป้องกันและแก้ไขปัญหายาเสพติดให้มีประสิทธิภาพยิ่งขึ้น

 พัฒนาการอำเภอฯ ให้เจ้าหน้าที่ที่รับผิดชอบงานสำรวจข้อมูลตามแบบและดำเนินการส่งจังหวัดฯ

**มติที่ประชุม** รับทราบและถือปฏิบัติ

**๔.2 เรื่องจากกลุ่มงานสารสนเทศการพัฒนาชุมชน**

๔.๒.1 การบริหารการจัดเก็บข้อมูล จปฐ. และข้อมูลพื้นฐาน ปี 2559 ข้อมูล ณ วันที่ 3 มีนาคม 2559

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| อำเภอ | รหัส | คร.เป้าหมาย |  | ผลการจัดเก็บ | (ร้อยละ) | ผลการบันทึก | (ร้อยละ) | ต่ำกว่าเป้า | เกินเป้า |
| เมืองพิษณุโลก | 6501 | 40,473 |  | 39,907 | 98.6 | 39,489 | 97.57 | 566 | 0 |
| นครไทย | 6502 | 17,093 |  | 17,093 | 100 | 16,906 | 98.91 | 0 | 0 |
| ชาติตระการ | 6503 | 7,920 |  | 7,920 | 100 | 7,920 | 100 | 0 | 0 |
| บางระกำ | 6504 | 20,153 |  | 20,154 | 100 | 20,154 | 100 | 0 | 1 |
| บางกระทุ่ม | 6505 | 7,619 |  | 7,619 | 100 | 7,619 | 100 | 0 | 0 |
| พรหมพิราม | 6506 | 20,061 |  | 20,069 | 100.04 | 20,069 | 100.04 | 0 | 8 |
| วัดโบสถ์ | 6507 | 7,316 |  | 7,347 | 100.42 | 7,329 | 100.18 | 0 | 31 |
| วังทอง | 6508 | 24,504 |  | 22,788 | 93 | 22,540 | 91.98 | 1,716 | 0 |
| เนินมะปราง | 6509 | 11,504 |  | 10,878 | 94.56 | 10,629 | 92.39 | 625 | 0 |
| **รวมทั้งจังหวัด** |   | 156,643 |  | 153,775 | 98.17 | 152,655 | 97.45 | 2,907 | 40 |

สรุปผลความก้าวหน้าดำเนินการจัดเก็บ/บันทึกข้อมูลพื้นฐาน ปี 2559 (เขตเมือง)

|  |  |  |  |  |  |  |  |
| --- | --- | --- | --- | --- | --- | --- | --- |
| อำเภอ | อปท. | คร.เป้าหมาย | ผลการจัดเก็บ | (ร้อยละ) | ผลการบันทึก | (ร้อยละ) | ต่ำกว่าเป้า |
| เมืองพิษณุโลก | เทศบาลนครพิษณุโลก | 5,451 | 4,948 | 90.77 | 2,929 | 53.73 | 503 |
| เมืองพิษณุโลก | เทศบาลเมืองอรัญญิก | 8,500 | 6,078 | 71.51 | 5,935 | 69.82 | 2,422 |
| เมืองพิษณุโลก | เทศบาลตำบลบ้านใหม่ | 370 | 370 | 100 | 370 | 100 | 0 |
| นครไทย | เทศบาลตำบลนครไทย | 2,040 | 2,040 | 100 | 1,943 | 95.25 | 0 |
| ชาติตระการ | เทศบาลตำบลป่าแดง | 1,253 | 1,253 | 100 | 1,253 | 100 | 0 |
| บางระกำ | เทศบาลตำบลปลักแรด | 746 | 728 | 97.59 | 728 | 97.59 | 18 |
| บางระกำ | เทศบาลตำบลบางระกำ | 1,135 | 1,088 | 95.86 | 1,067 | 94.01 | 47 |
| บางกระทุ่ม | เทศบาลตำบลบางกระทุ่ม | 286 | 290 | 101.4 | 290 | 101.4 | (เกิน 4) |
| บางกระทุ่ม | เทศบาลตำบลเนินกุ่ม | 2,662 | 2,653 | 99.66 | 2,571 | 96.58 | 9 |
| พรหมพิราม | เทศบาลตำบลวงฆ้อง | 712 | 712 | 100 | 712 | 100 | 0 |
| พรหมพิราม | เทศบาลตำบลพรหมพิราม | 320 | 319 | 99.69 | 319 | 99.69 | 1 |
| วัดโบสถ์ | เทศบาลตำบลวัดโบสถ์ | 2,300 | 2,158 | 93.83 | 2,158 | 93.83 | 142 |
| วังทอง | เทศบาลตำบลวังทอง | 964 | 913 | 94.71 | 913 | 94.71 | 51 |
| เนินมะปราง | ทต.เนินมะปราง | 653 | 561 | 85.91 | 517 | 79.17 | 92 |
| **รวมทั้งจังหวัด** | **27,392** | **24,111** | 88.02 | **21,705** | 79.24 | 3,281 |

พัฒนาการอำเภอฯ ให้เจ้าหน้าที่ทุกคนตรวจสอบผลการจัดเก็บข้อมูล จปฐ .และข้อมูลพื้นฐาน เป็นรายหมู่บ้าน/ชุมชน ตำบล เพื่อให้การจัดเก็บข้อมูลเป็นไปตามเป้าหมายที่ได้รับจัดสรร รวมทั้งเร่งรัดการบันทึกข้อมูลฯ ให้แล้วเสร็จส่งให้จังหวัดฯ ต่อไป

**มติที่ประชุม** รับทราบและถือปฏิบัติ

**๔.3 เรื่องจากกลุ่มงานส่งเสริมการพัฒนาชุมชน**

 4.3.1 การทอดผ้าป่ากองทุนพัฒนาเด็กชนบทในพระราชูปถัมภ์ สมเด็จพระเทพรัตนราชสุดาฯ สยามบรมราชกุมารี ประจำปี ๒๕๕9

 จังหวัดฯ กำหนดการทอดผ้าป่าฯ ในวันพฤหัสบดี ที่ ๓๑ มีนาคม พ.ศ. ๒๕๕๙ ตั้งแต่เวลา 07.30 น. ณ ศาลาประชาคมจังหวัดพิษณุโลก

 พัฒนาการอำเภอฯ ให้เจ้าหน้าที่ทุกคนรวบรวมเงินส่งจังหวัดฯ ภายในวันที่ 25 มีนาคม ๒๕๕9

**มติที่ประชุม** รับทราบและถือปฏิบัติ

๔.๓.2 โครงการพัฒนากลุ่มออมทรัพย์เพื่อการผลิตสู่ระดับมาตรฐาน SSG

ตัวชี้วัดประเภททีม ระดับความสำเร็จของการพัฒนากลุ่มออมทรัพย์เพื่อการผลิตสู่ระดับมาตรฐาน SMART Saving Group : SSG โดยอำเภอดำเนินการพัฒนากลุ่มออทรัพย์ฯ อำเภอละ 1 กลุ่ม ซึ่งอำเภอแจ้งพื้นที่ดำเนินการให้จังหวัดทราบ แล้วนั้น เพื่อให้การดำเนินการเป็นไปตามห้วงระยะเวลาการประเมินการปฏิบัติราชการ จังหวัด

|  |
| --- |
| **ทะเบียนรายชื่อกลุ่มออมทรัพย์เพื่อการผลิตพัฒนาสู่มาตรฐาน SSG ประจำปีงบประมาณ พ.ศ. 2559** |
|  |  |  |  |  |  |
| ที่ | ชื่อกลุ่มออมทรัพย์เพื่อการผลิต | ที่อยู่ | หมายเหตุ |
| หมู่ที่ | ตำบล | อำเภอ |
| 1 | กลุ่มออมทรัพย์เพื่อการผลิตบ้านท่าโพธิ์ | 8 | จอมทอง | เมืองพิษณุโลก | ปี 2558 |
| 2 | กลุ่มออมทรัพย์เพื่อการผลิตบ้านบุ่งสีเสียด | 2 | นาบัว | นครไทย |   |
| 3 | กลุ่มออมทรัพย์เพื่อการผลิตบ้านปากรอง | 3 | ชาติตระการ | ชาติตระการ |   |
| 4 | กลุ่มออมทรัพย์เพื่อการผลิตบ้านโปร่งหม้อข้าว | 4 | ท่านางงาม | บางระกำ | ปี 2558 |
| 5 | กลุ่มออมทรัพย์เพื่อการผลิตบ้านบุใหญ่ | 7 | ท่าตาล | บางกระทุ่ม |   |
| 6 | กลุ่มออมทรัพย์เพื่อการผลิตบ้านหนองแขม  | 7 | หนองแขม | พรหมพิราม | ปี 2558 |
| 7 | กลุ่มออมทรัพย์เพื่อการผลิตบ้านท่าช้าง | 2 | ท้อแท้ | วัดโบสถ์ |   |
| 8 | กลุ่มออมทรัพย์เพื่อการผลิตบ้านไผ่ใหญ่ | 10 | วังนกแอ่น | วังทอง |   |
| 9 | กลุ่มออมทรัพย์เพื่อการผลิตบ้านหนองหญ้าปล้อง | 6 | ชมพู | เนินมะปราง | ปี 2558 |

พัฒนาการอำเภอฯ ให้เจ้าหน้าทีที่รับผิดชอบงานสรุปผลการจัดเวทีการพัฒนากลุ่มออมทรัพย์ฯสู่มาตรฐาน SSG จัดส่งให้จังหวัด ภายในวันที่ 15 มีนาคม 2559

**มติที่ประชุม** รับทราบและถือปฏิบัติ

 ๔.๓.3 การดำเนินงานโครงการแก้ไขปัญหาความยากจน (กข.คจ.)

 ตามที่ กรมการพัฒนาชุมชน จัดทำระเบียบกระทรวงมหาดไทย ว่าด้วยการบริหารและการใช้จ่ายเงินโครงการแก้ไขปัญหาความยากจน พ.ศ. 2553 ซึ่งให้เจ้าหน้าที่ใช้เป็นคู่มือในการปฏิบัติงาน นั้น เพื่อให้การดำเนินงานเป็นไปตามระเบียบฯ บางประเด็นดังนี้ ดังนี้

 1. ระเบียบฯ ข้อ 9 ว่าด้วยคณะกรรมการ กข.คจ. หมู่บ้าน กำหนดให้คณะกรรมการ กข.คจ. อยู่ในตำแหน่งคราวละ 4 ปี นั้น เพื่อเป็นการตรวจสอบวาระการดำรงตำแหน่งของคณะกรรมการ กข.คจ. ชุดปัจจุบัน จังหวัด ขอให้อำเภอทบทวนโครงสร้างและวาระการดำรงตำแหน่งของคณะกรรมการ กรณีที่หมดวาระฯ ให้ดำเนินการคัดเลือกคณะกรรมการฯ ชุดใหม่ ตามโครงการสร้าง พร้อมทั้ง ส่งสำเนาคำสั่งให้จังหวัด ภายใน 5 วัน หลังจากวันที่ออกคำสั่งฯ

 2. ระเบียบฯ ข้อ 26 การรายงานภาวะหนี้สิน และฐานะการเงินโครงการ กข.คจ. ซึ่งกำหนดให้รายงานจังหวัด ปีละ 2 ครั้ง (มี.ค. และ ก.ย. ของทุกปี) แต่ในปี พ.ศ. 2558 กรมฯ ได้เปลี่ยนแปลงการบันทึกข้อมูลในระบบออนไลน์ เป็นปีละ 1 ครั้ง ในเดือนกันยายน ของทุกปี แต่เนื่องจากการประมวลผลในระบบฯ จังหวัดไม่สามารถนำข้อมูลมาใช้ประโยชน์ได้ จังหวัดจึงขอให้อำเภอรายงานบันทึกในระบบออนไลน์ และเป็นระบบเอกสาร โดยส่งไฟล์ข้อมูลส่งจังหวัด พร้อมหนังสือนำส่ง ภายใน**วันที่ 20 กันยายน** ของทุกปี เพื่อจักได้ใช้เป็นข้อมูลในการสนับสนุนการดำเนินงาน ต่อไป

 พัฒนาการอำเภอฯ ให้เจ้าหน้าที่ทุกคนศึกษาระเบียบฯ และปฏิบัติตามระเบียบฯอย่างเคร่งครัด และขอกำชับให้ดำเนินการตามระเบียบ พร้อมทั้งรายงานบันทึกในระบบออนไลน์และส่งไฟล์ข้อมูลส่งจังหวัด พร้อมหนังสือนำส่ง ภายใน**วันที่ 20 กันยายน** ของทุกปี

**มติที่ประชุม** รับทราบและถือปฏิบัติ

 ๔.๓.4 การจัดการความรู้

 จังหวัดฯ ได้จัดทำแผนการจัดการความรู้ โดยกำหนดองค์ความรู้สำคัญที่ส่งผลต่อการขับเคลื่อนกิจกรรมยุทธศาสตร์กรมฯ โดยอาจมีการปรับปรุงคำสั่งคณะทำงาน /การจัดทำแผนฯ ตามแบบ KM 1,2 การจัดเวทีแลกเปลี่ยนเรียนรู้สรุปบทเรียนองค์ความรู้สำคัญ การประกวดองค์ความรู้ดีเด่น

 มีการกำหนดแนวทางการดำเนินการ ดังนี้

 ๑.ปรับปรุงคำสั่งแต่งตั้งคณะทำงาน ฯ โดย ประกอบด้วย พจ. หน.กลุ่มฝ่าย พัฒนาการอำเภอ นว.พช

 ๒.กำหนดองค์ความรู้สำคัญในการขับเคลื่อนงาน จำนวน 1 องค์ความรู้ ได้แก่ องค์ความรู้ในการขับเคลื่อนการพัฒนาตามปรัชญาของเศรษฐกิจพอเพียงในภาคการเกษตรและชนบท

 ๓.จัดทำแผนการจัดการความรู้ ประกอบด้วยกิจกรรม ดังนี้

 ๓.๑ ปรับปรุงคำสั่งแต่งตั้งคณะทำงานฯ

 ๓.๒ กำหนดองค์ความรู้ ในโครงการขับเคลื่อนตามยุทธ์ศาสตร์ที่ 1 ถึงขั้นสุดท้ายการสนับสนุนชุมชนดำเนินโครงการทังได้รับงบประมาณและไม่ได้รับงบฯ ในกิจกรรมใดก็ได้

 ๓.๓ จัดทำแผนการจัดการความรู้

 ๓.๔ ส่งเสริมสนับสนุนกลุ่มเป้าหมายบันทึกองค์ความรู้ตามกระบวนการ ตามแบบที่กำหนด

 ๓.๕ จัดเวทีแลกเปลี่ยนเรียนรู้องค์ความรู้

 ๓.๖ สังเคราะห์องค์ความรู้ของจังหวัด

 ๓.๗ จัดตลาดนัดความรู้และมอบรางวัลนักจัดการความรู้ดีเด่นระดับจังหวัด (กรกฎาคม ๒๕๕๙ )

 พัฒนาการอำเภอฯ ให้เจ้าหน้าที่ทุกคนเขียนองค์ความรู้ที่สำคัญในการขับเคลื่อนงานการพัฒนาตามปรัชญาของเศรษฐกิจพอเพียงในภาคการเกษตรและชนบท คนละ 1 องค์ความรู้

**มติที่ประชุม** รับทราบและถือปฏิบัติ

 ๔.๓.5 การดำเนินโครงการส่งเสริมการขับเคลื่อนการพัฒนาตามหลักปรัชญาของเศรษฐกิจพอเพียงในภาคการเกษตรและชนบท :กิจกรรมการให้การศึกษาชุมชนเวทีประชาคมปรับแผนชุมชน

ให้เจ้าหน้าที่ทุกคนดำเนินการ คือ

 ๑. ทำแผนการขับเคลื่อนเวที ๒ )

 ๒. ประสานภาคี (อปท./ทีมขับเคลื่อน) บันทึกข้อมูลผ่านโปรแกรม บช.ครัวเรือน/ข้อมูลเศรษฐกิจ(ปิดทอง)

 ๓. สนับสนุนคณะทำงานหมู่บ้าน ในการสรุปผลจากข้อมูล ทั้ง ๔ ประเภท ร่วมกันวิเคราะห์ พร้อมยกร่างกิจกรรม/โครงการเพื่อนำเข้าบรรจุในแผนชุมชน ก่อนเข้าเวที ที่ ๒

 ๔. เวทีที่ ๒ ต้องนำเสนอผลที่ได้จากการสรุปวิเคราะห์ ตามข้อ ๓ เพื่อเป็นการคืนข้อมูลสู่ชุมชน พร้อมนำร่างกิจกรรม/โครงการ เพื่อบรรจุในแผนฯ ให้ที่ประชุม เพิ่มเติม และเห็นชอบร่วม ผลที่ต้องได้จากเวที ๒ ( แผนชุมชนที่ปรับแล้ว / สรุปประเด็นข้อมูลที่ได้จากการวิเคราะห์ข้อมูล/กิจกรรมจากการปรับแผนชุมชน )

การเขียนโครงการ ยึดตามคู่มือฯ โดยเสนอผ่าน หน่วยงาน องค์กรที่เป็นนิติบุคคล เสนออย่างน้อย ๒ โครงการ (แหล่งน้ำและหรือ ลดรายจ่าย ) กรณี องค์กรที่ไม่ใช่นิติบุคคล ต้องมีวัตถุประสงค์เพื่อสาธารณะ หรือในภาพรวมชุมชน มีผลการดำเนินงานมาแล้วไม่น้อยกว่า ๑ ปี อยู่ภายใต้การสนับสนุนของหน่วยงานต่าง ๆ ระวัง ความซ้ำซ้อนกับโครงการตามมาตรการต่างๆ ที่ได้เสนอและรอการอนุมัติอยู่ การเสนอโครงการในระยะแรกนี้ เน้นไปที่ชุมชนที่มีศักยภาพพร้อมดำเนินโครงการ ฯ สำหรับหมู่บ้านทั่วๆไป ให้รอให้ข้อมูลสมบูรณ์ และมีความชัดเจนในโครงการที่ต้องการขอรับการสนับสนุนก่อน จึงเสนอโครงการเพื่อขอรับการสนับสนุนงบประมาณ **กรมฯ / ส่วนกลาง** เน้นกระบวนการแผนชุมชน ที่นำข้อมูลมาวิเคราะห์ คืนข้อมูลให้ชุมชน ซึ่งขั้นตอนนี้เป็นขั้นตอนสำคัญที่จะสร้างความตระหนัก และ “ระเบิดจากข้างใน” ของคนในชุมชน เพื่อร่วมกำหนดแนวทางการแก้ไขและพัฒนาตนเองของชุมชน

 พัฒนาการอำเภอฯ ให้เจ้าหน้าที่ทุกคนดำเนินการตามขั้นตอนข้างต้นและให้ทำการบันทึกผลการจัดเวทีไว้เป็นหลักฐานสำคัญ

**มติที่ประชุม** รับทราบและถือปฏิบัติ

 ๔.๓.6 การคัดสรรหมู่บ้านเศรษฐกิจพอเพียง “อยู่เย็น เป็นสุข”และกิจกรรมพัฒนาชุมชนดีเด่นระดับจังหวัด โดยกำหนดให้แล้วเสร็จภายในไตรมาส ๓ (มิถุนายน ๒๕๕๙ ) ให้จังหวัดดำเนินการคัดเลือกกิจกรรมเชิดชูเกียรติ์ ๔ กิจกรรม คุณสมบัติ ทั้ง ๔ ประเภท หมู่บ้านฯ /ผู้นำ อช. /กลุ่มองค์กร/ศอช.ต. ได้แก่

 ๑) ผ่านหรือยู่ระหว่างการเข้าสู่ระบบ มชช.

 ๒) เป็นหมู่บ้านเศรษฐกิจพอเพียง งบกรมฯ หรือไม่ก็ได้ หากมีศักยภาพเป็นต้นแบบได้

 ๓) กิจกรรมพัฒนาชุมชนอยู่ในหมู่บ้านประกวด หากไม่มี อยู่ในตำบลหรือนอกตำบลก็ได้ ซึ่งมีกิจกรรมโดดเด่น

 ๑)หมู่บ้านฯ ต้นแบบ รับงบกรมฯ ปี ๒๕๕๘ สำหรับกิจกรรมพัฒนาชุมชน พิจารณาจากพื้นที่เดียวกับหมู่บ้านที่ส่งคัดสรรก่อน หากไม่มีเลือกจากในตำบลเดียวกันก่อน ,นอกตำบล

๒)การคัดสรร คณะทำงานคัดเลือก ฯรอบแรก โดยทีม สพจ. ดำเนินการคัดเลือก อำเภอละ ๑ วัน ในระหว่างเดือน พฤษภาคม-มิถุนายน ๒๕๕๙ คัดให้เลือก ๓ แห่ง เพื่อคณะกรรมการคัดสรรฯ ระดับจังหวัดดำเนินการคัดสรรฯ ระยะเวลาคัดสรร ๒ วัน ตัดสินประกาศผล

 ๓)กำหนดให้ดำเนินการคัดเลือกสตรีดีเด่นตามโครงการส่งเสริมครอบครัวแข็งแรงตามแนวปรัชญาของเศรษฐกิจพอเพียง และ กลุ่มออมทรัพย์เพื่อการผลิตดีเด่นระดับจังหวัด ในคราวเดียวกัน

 ๔) กำหนดให้ถอดบทเรียนของกิจกรรมทั้ง ๔ ประเภทที่ได้รับรางวัล เพื่อเผยแพร่ผลงาน

 พัฒนาการอำเภอฯ ให้เตรียมตัวดำเนินการคัดเลือกหมู่บ้านเศรษฐกิจพอเพียงที่จะเข้ารับการ

คัดสรร

**มติที่ประชุม** รับทราบและถือปฏิบัติ

๔.๓.7 โครงการสร้างชุมชนเกื้อกูล เพิ่มพูนน้ำใจ สร้างวิถีไทยสามัคคี

 ให้ประสานภาคี ท้องถิ่นอำเภอ ปกครองอำเภอ คัดเลือกหมู่บ้านเป้าหมายตามโครงการฯดังกล่าว พร้อมกำหนดรายงานผลเป็นรายงาน นั้น

 กรมการพัฒนาชุมชนเปลี่ยนแปลงการดำเนินงาน โดยกรมฯจะเป็นหน่วยรวบรวมรายงาน ส่งกระทรวง ทั้งในส่วนของหมู่บ้านเป้าหมายและผลการดำเนินงานของ อปท. รายงานผ่านระบบศูนย์ข้อมูลกลางเพื่อการบริหารจัดเก็บและใช้ประโยชน์ มีแบบรายงาน 3 แบบ

 **แบบ 1** ข้อมูลการดำเนินงานหมู่บ้านเป้าหมาย

 **แบบ 2** ข้อมุลการดำเนินงานของ อปท. (ทุกแห่ง)

 ทั้ง 2 แบบ ให้รายงานผ่านระบบศูนย์ข้อมูลกลางเพื่อการบริหารจัดเก็บและใช้ประโยชน์

 รายงานภายในวันที่ 15 ของทุกเดือน

 **แบบ 3** ข้อมูลเชิงคุณภาพ รายงานเป็นรายงวด 3 เดือน ทุกวันที่ 15 ของเดือน มีนาคม /มิถุนายน /

 กันยายน/ธันวาคม 2559

 พัฒนาการอำเภอฯ ให้เจ้าหน้าที่ผู้รับผิดชอบประสาน อปท.ทุกที่เข้าร่วมและรายงานกิจกรรมตามระยะเวลาที่กำหนดไว้

**มติที่ประชุม** รับทราบและถือปฏิบัติ

**4.4** **เรื่องจากฝ่ายอำนวยการ**

 ๔.๔.1 การจัดทำแผนและผลการพัฒนาตนเองในระบบ IDP

 ตามที่ กรมฯและจังหวัดพิษณุโลก กำหนดให้การพัฒนาตนเอง เป็นตัวชี้วัดการประเมินผลการปฏิบัติราชการ รอบที่ ๑/๒๕๕๙ ของข้าราชการในสังกัดทุกคน และแจ้งให้ดำเนินการจัดทำแผนพัฒนาตนเองในระบบ IDP จำนวนไม่น้อยกว่า ๑๐ วัน หรือ ๗๐ ชั่วโมง ภายในวันที่ ๒๙ กุมภาพันธ์ ๒๕๕๙ นั้น

 พัฒนาการอำเภอฯ ได้แจ้งให้เจ้าหน้าที่ดำเนินการพัฒนาตนเองและรายงานผลการพัฒนาตนเองในระบบ IDP ภายในวันที่ ๑๕ มีนาคม ๒๕๕๙

**มติที่ประชุม** รับทราบและถือปฏิบัติ

 ๔.๔.2 การคัดเลือกข้าราชการและลูกจ้างดีเด่น ประจำปี ๒๕๕๙

 กรมการพัฒนาชุมชน ได้กำหนดดำเนินการคัดเลือกและมอบรางวัลแก่ข้าราชการและลูกจ้างดีเด่นเป็นประจำปีทุกปี เพื่อเป็นการส่งเสริมให้ข้าราชการและลูกจ้างประจำของกรมการพัฒนาชุมชนมีการประพฤติตนอยู่ในจรรยาและระเบียบวินัยและปฏิบัติราชการอย่างมีประสิทธิภาพและเกิดผลสัมฤทธิ์ต่อการปฏิบัติงานของกรมฯ โดยได้กำหนดแนวทางการคัดเลือกข้าราชการและลูกจ้างดีเด่น ประจำปี ๒๕๕๙ ดังนี้

* ประเภทบริหาร จำนวน ๕ รางวัล
* ประเภทหัวหน้ากลุ่มงาน จำนวน ๑๙ รางวัล
* ประเภทพัฒนาการอำเภอ จำนวน ๑๘ รางวัล
* ประเภทวิชาการ จำนวน ๑๙ รางวัล
* ประเภทพัฒนากรขวัญใจชุมชน จำนวน ๑๘ รางวัล
* ประเภทสนับสนุน จำนวน ๑๙ รางวัล
* ประเภทลูกจ้าง จำนวน ๑ รางวัล
* ประเภทซื่อสัตย์สุจริต จำนวน ๑ รางวัล

พัฒนาการอำเภอให้เจ้าหน้าที่ร่วมกันคัดเลือกพัฒนากรที่มีผลงานดีเด่น เพื่อส่งเข้ารับการคัดเลือกประเภทพัฒนากรขวัญใจชุมชน จำนวน ๑ คน และให้ผู้ได้รับการคัดเลือกจัดทำแบบสรุปประวัติและผลงานดีเด่น ส่งแบบสรุปประวัติและผลงานดีเด่น

**มติที่ประชุม** รับทราบและถือปฏิบัติ

 4.4.3 การแสดงความเห็นเกี่ยวกับบทบาทการปฏิบัติงานและปฏิบัติตนของพัฒนากร

 พัฒนาการอำเภอฯ ขอความร่วมมือข้าราชการทุกคนได้แสดงความเห็นเกี่ยวกับบทบาทการปฏิบัติงานและปฏิบัติตนของพัฒนากร เพื่อใช้เป็นข้อมูลในการดำเนินงานวาระกรมฯ “พัฒนากรทันสมัย”ในระบบออนไลน์

**มติที่ประชุม** รับทราบและถือปฏิบัติ

**ระเบียบวาระที่ ๕ เรื่องอื่นๆ**

 **๕.๑ การจำหน่ายสลากบำรุงสภากาชาดไทย ๒๕๕๙**

 จังหวัดพิษณุโลก ได้รับการจัดสรรสลากบำรุงสภากาชาดไทย ๒๕๕๙ เพื่อสมทบทุนทูลเกล้าฯถวายโดยเสด็จพระราชกุศล จำนวน 42 เล่มๆละ 20 ใบๆละ 100 บาท โดยขอความร่วมมือให้ช่วยประชาสัมพันธ์และจำหน่ายสลากบำรุงกาชาดไทย ๒๕๕๙ ให้แก่เจ้าหน้าที่พัฒนาชุมชน กลุ่ม องค์กร เครือข่ายงานพัฒนาชุมชน ประชาชน และผู้ที่สนใจ ในการนี้ อำเภอนครไทยได้รับจัดสรรให้จำหน่าย 75 ใบๆ ละ ๑๐๐ บาท เป็นเงินทั้งสิ้น 75,00 บาท ดังนั้น จึงขอความร่วมมือเจ้าหน้าที่ทุกคนได้ร่วมกันจำหน่ายสลากบำรุงสภากาชาดไทย ๒๕๕๙ แล้วรวบรวมเงินและต้นขั้วส่งให้ฝ่ายอำนวยการภายในวันที่ ๑๘ มีนาคม ๒๕๕๙

**มติที่ประชุม** รับทราบและถือปฏิบัติ

**ปิดประชุมเวลา 12.30 น.**

(ลงชื่อ) นายชญาน์วัต ผิวผ่อง ผู้จดบันทึกการประชุม

 (นายชญาน์วัต ผิวผ่อง)

 (ลงชื่อ) ว่าที่ ร.ต. สุนิมิต ชุ่มพงษ์ ผู้ตรวจบันทึกการประชุม

 (สุนิมิต ชุ่มพงษ์)